stanford-oval/wikipedia huggingface dataset:
Luciano Gatto

| Luciano Gatto> Henkilötiedot |
| --- | --- |
Syntynyt: 31. toukokuuta 1934 (ikä 90) Venetsia, Italia
Kansalaisuus:  italialainen 
Taiteilija
Ala:  sarjakuvataiteilija
Kuuluisimpia töitä:  Aku Ankka -sarjakuvat
Luciano Gatto (s. 31. toukokuuta 1934 Venetsia, Italia) on Disneyn eläinmaailman piirtäjä. Hänen piirtämiä sarjakuvia on ilmestynyt taskukirjoissa. Hänen sarjoissaan esiintyy yleensä Roope Ankka.
Ura

1950-luvun lopulla koko ikänsä piirtänyt Luciano Gatto piirsi lapsille suunnattua sarjakuvaa ollessaan vähän yli 20-vuotias. Disneylle Gatto palkattiin samoihin aikoihin. Aluksi, vuosina 1956-1958 Gatto työskenteli Romano Scarpan tussaajana, mutta jo 1960-luvun alussa hän alkoi saada vastuuta piirtämisestään. Lisäksi Gatto on piirtänyt Raviolo Kidin seikkailuja sekä muitakin sarjakuvia kuten 'Okey Papero', 'Mao Duebaffi', 'Geppo', 'Nonna Abelarda','Pietrino' ja monia muita.
Luciano Gatto kuuluu tunnetuimpiin italialaisiin sarjakuvataiteilijoihin. Hän teki vuosina 1957–2019 yhteistyötä Topolino-lehden kanssa ja teki yli 500 tarinaa yli kuudenkymmenen vuoden aikana sekä muita sarjakuvasarjoja, jotka on julkaistu Italiassa ja ulkomailla. Gatto jäi eläkkeelle Topolinosta vuonna 2003 ollessaan 69-vuotias, mutta piirsi vielä satunnaisesti tarinoita vuoteen 2019 asti.
Aiheesta muualla

Luciano Gatto Aku Ankka-sivustolla
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Italia  Yhdysvallat
Atlas (tornitalo)

| Atlas |
| --- | --- |
 Atlas rakenteilla maaliskuussa 2024. Vasemmalla Hyperion.
Tiedot
Sijainti:  Vuotie 47, Vuosaari, Helsinki
Valmistumisvuosi:  2024
Arvioitu valmistumispäivämäärä:  syksyllä 2024
Käyttötarkoitus:  asuinrakennus
Tila:  Valmis
Yritykset
Arkkitehti:  One Architects
Urakoitsija:  Skanska
Kehittäjä:  Union Investment
Omistaja:  Union Investment
Tekniset tiedot
Kerroksia:  33
Kerroskorkeus:  3.2
Korkeus
Antenni:  116.2 m
Kattokorkeus:  115.2 m
Ylin kerros:  108.4 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Atlas on rakenteilla oleva 120 metriä korkea tornitalo Helsingin Vuosaaressa. Se valmistuu osaksi Delfiinikorttelia kauppakeskus Columbuksen kaakkoispuolelle aivan Vuosaaren metroaseman läheisyyteen. Pilvenpiirtäjäksi luokiteltavan talon arvioidaan valmistuvan syksyllä 2024. Atlakseen tulee yhteensä 33 kerrosta ja 288 vuokra-asuntoa.
Atlaksen itäpuolella on toinen, noin 85 metriä korkea Hyperion, joka valmistui kesällä 2023. Molempien talojen julkisivut muodostuvat metallinhohtoisen pronssin sävyisestä faceal-värjätystäselvennä betonista, johon on toteutettu graafista kuviointia. Tehosteena käytetään metalliverhousta.
Vuosaaressa on jo ennestään ollut yksi tornitalo, vajaa 90 metriä korkea Cirrus. Atlaksen ja Hyperionin on sanottu tasapainottavan alueen profiilia.
Rakentaminen

Atlaksen omistaa Union Investment ja rakentaa Skanska. Atlas on Skanskan korkein Suomeen rakentama talo. Hankkeen kokonaisarvo on noin 100 miljoonaa euroa, josta Skanskan urakkasopimuksen arvo on noin 68 miljoonaa. Skanska rakentaa myös viereisen Hyperionin.
Atlas rakennetaan muista tornitaloista poikkeavalla tavalla, sillä se on täysin betonitalo, jonka julkisivu koostuu esivalmistetuista sandwich-elementeistäselvennä. Kun elementit nostetaan paikalleen, julkisivu on heti valmis. Tekniikka on tyypillinen tavallisessa asuintalorakentamisessa, mutta tornitalot rakennetaan tavallisesti pilaripalkkimenetelmällä, ja niissä on kevyet julkisivurakenteet.
Asunnot ja tilat

Lähes jokaiseen asuntoon toteutetaan viherhuone. Ylin kerros on varattu asukkaiden yhteisille tiloille.
Kuvia

Atlas rakenteilla maaliskuussa 2023. Kuvassa se on saavuttanut noin puolivälin korkeuden. Taustalla Cirrus.
Kyynämöinen (järvi)

| Kyynämöinen |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°28′04″N, 25°18′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden valuma-alue (14.65)
Lasku-uoma:  Virtasalmi Sääkspäähän
Järvinumero:  14.653.1.008
Mittaustietoja
Pinnankorkeus:  162,9 m  
Pituus:  5,2 km  
Leveys:  1,7 km  
Rantaviiva:  21,81 km  
Pinta-ala:  5,15492 km²  
Tilavuus:  0,02055477 km³  
Keskisyvyys:  3,99 m  
Suurin syvyys:  13,4 m  
Valuma-alue:  85 km²  
Saaria:  7 
 fiKyynämöinen 
Kyynämöinen on Keski-Suomessa Uuraisilla Kyynämöisillä sijaitseva järvi. Se on suurin kokonaan Uuraisten kuntaan kuuluva järvi.
Maantietoa

Kyynämöinen on 5,2 kilometriä pitkä, 1,7 kilometriä leveä, ja sen pinta-ala on 515 hehtaaria eli 5,2 neliökilometriä. Vaikka järven rantaviiva on selväpiirteinen, sijaitsee järven luoteispäässä kaksi niemeä, Tervaniemi ja Kelloniemi, ja niemien välissä on Nikaranlahti, Kellolahti ja Heikkilänlahti. Heikkilänlahdella on pohjoispuolella Majalahti, joka sijaitsee lähes 400 metriä pitkän jokimaisen salmen takana. Erikoinen niemi on muodostunut järven eteläpuolen rannikon keskivaiheelle, jossa Hietasaari on yhteydessä mantereeseen kapean hiekkaisen kannaksen välityksellä. Hietasaaren eteläpuolista osaa kutsutaan Moisionseläksi. Järvellä on seitsemän saarta, joiden yhteispinta-ala on 3,68 hehtaaria. Saarista Murtosaari on yli hehtaarin suuruisena ja kuusi muuta ovat yli aarin kokoisia. Muita saaria ovat esimerkiksi Pajusaari, Lamposaari, Kuoliosaaret ja Kotasaari. Eteläisessä Kuoliosaaressa on muistomerkki. Järvi on luodattu ja siitä on julkaistu syvyyskartat. Järven pohja on varsin epätasainen. Syvänteen vieressä voi olla ruohottunut matalikko. Järven tilavuudeksi on määritetty 20,55 miljoonaa kuutiometriä ja sen keskisyvyydeksi on saatu 4,0 metriä. Tervaniemen eteläpuolella sijaitsee pieni erillinen syvänne, mutta muualla on laaja yli 6-metrinen syvänne, jossa on kolme yli 10-metristä kohtaa. Järven syvin kohta 13,4 metriä sijaitsee Hietasaaren pohjoispuolella . Järven rantaviivan pituus on 21,8 kilometriä, josta saarten rantaviivat vievät 2,0 kilometriä. Rantojen peltomaasta suurin osa sijaitsee pohjois- ja itärannikolla. Siellä sijaitsee myös Kyynämöisten kylä ja järven ohi kulkeva seututie 627. Seututieltä haarautuu kylän itäpuolelta yhdystie 16699 kohti järven itärantoja ja kylän länsipuolelta yhdystie 16697 kohti järven etelärantoja. Siellä sijaitsee Pohjanperä.
Luontoarvoja

Kyynämöisjärven eliöstöön kuuluvat ahven, hauki, jokirapu, kuore ja muikku. Vesistöön on istutettu kuhaa, järvitaimenta ja siikaa. Järven vesi on erittäin ruskeaa. Veden väriin vaikuttavat useat järveen johdetut suo- ja metsäojat. Myös veden pinnankorkeus vaihtelee vuodenajan mukaan ojien vuoksi.
Kyynämöisen pohjoisosassa on useita umpeen kasvavia ranta-alueita, joissa valtakasveina ovat järviruoko ja järvikaisla. Huomattava lintujen pesimä- ja levähdyspaikka on Huutoniemen ja Pajusaaren välinen alue, jonka lieterannat tulevat esille matalan veden aikaan.
Järveen pistävällä niemellä on harjumuodostumasta syntynyt Hietasaari. Se tarjoaa hyvät mahdollisuudet luonnonläheisen loman viettoon. Hietasaaren hiekkarantoja on kutsuttu Keski-Suomen Rivieraksi. Hietasaari on karavaanariyhdistys SF-Caravan Keski-Suomi ry:n käytössä.
Historiaa

Alueen Kuoliosaarten nimi kertoo vainajien väliaikaisesta hautaamisesta hautasaariin 1500–1600-luvuilla.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Kyynämöisen–Sääkspään alueeseen (14.653) järvi kuuluu. Kyynämöisen valuma-alueen pinta-ala on 85 neliökilometriä . Järveen laskee Saunajoki, jonka valuma-alueen yläjuoksulla sijaitsee esimerkiksi Saunajärvi (36 ha). Pieni Koirapuro laskee Majalahteen ja sen alajuoksulla sijaitsevat Lokalampi (5 ha), Saarilampi (10 ha) ja Vankka (16 ha). Puron keskijuoksulla ovat myös Pieni Koiralampi (2 ha) ja Iso Koiralampi (4 ha). Järven eteläpäähän laskee Kylkijoen valuma-alueen (14.657) lasku-uoma Kylkipuro. Järven lähellä sijaitsee joukko pieniä lampia. Pieneen Heikkilänlahteen laskee yksinäinen Majalammen (4 ha) lyhyt oja ja sitten Musta-Muikun (3 ha) laskuoja, jonka kautta laskevat myös Kaakkolampi (3 ha) ja Iso-Valkoinen (7 ha). Niiden kaakkoispuolella on Purnu (1 ha), jonka laskuoja on Purnupuro. Kyynämöisen lasku-uoma on lyhyt Virtasalmi, joka laskee Sääkspään (160 ha) Pieneen Sääkspäähän. Virtasalmen ylä- ja alapuolisilla järvillä on samat vedenpinnan korkeudet, eli 162,9 metriä mpy. Sääkspäästä vesi virtaa Isojokena Lanneveteen ja edelleen Summaseen.
Aiheesta muualla

Kyynämöisten seudun kotiseutuyhdistys
(14.6)
Euroopan lippu

Euroopan lippu.
Liputus Euroopan komission päärakennuksen edessä.
Euroopan lippu koostuu kahdentoista kultaisen tähden kehästä sinisellä taustalla. Se on Euroopan kansojen yhtenäisyyden symboli. Lippu otettiin käyttöön Euroopan neuvostossa vuonna 1955 ja se on tarkoitettu kaikkien eurooppalaisten käyttöön. Euroopan yhteisö eli nykyinen Euroopan unioni otti sen käyttöön vuonna 1985. Lippu on Euroopan unionin ja laajemmin eurooppalaisen identiteetin tunnus.
Euroopan lipulla on mahdollista liputtaa kansallislipun rinnalla. Esimerkiksi toukokuun 9. päivänä vietettävänä Eurooppa-päivänä suositellaan liputtamista myös Euroopan lipulla.
Symbolismi

Euroopan neuvoston tiedotuksen mukaan tähtien kehä symboloi liittoa. Lukumäärä kaksitoista kuvaa täydellisyyttä ja kokonaisuutta, esimerkiksi vuosi on jaettu kahteentoista kuukauteen.
Euroopan unionin viestinnän mukaan lippu symboloi Euroopan unionia ja laajemmin myös Euroopan yhtenäisyyttä ja eurooppalaista identiteettiä. Tähdet symboloivat Euroopan kansojen ihanteita: yhtenäisyyttä, yhteisvastuuta ja sopusointua. Ympyrä edustaa yhtenäisyyttä. Lipussa olevien tähtien määrä ei liity jäsenvaltioiden määrään.
Euroopan unionin virallinen hymni Oodi ilolle otettiin käyttöön samana vuonna kuin lippu. Hymni on tarkoitettu yhteiseksi Euroopan unionin symboliksi ilmentämään rauhaa, vapautta ja solidaarisuutta.
Lippu on kuvattu kaikissa euroseteleissä.
Käyttö Suomessa

Sisäasiainministeriö on eräissä yhteyksissä suosittanut liputtamista Euroopan lipulla mahdollisuuksien mukaan kansallislipun rinnalla. Esimerkiksi toukokuun 9. päivänä vietettävänä Eurooppa-päivänä on suositeltu liputtamista myös Euroopan lipulla.
Liputtaminen on perusteltua erityisesti silloin, kun liputuksen aihe liittyy EU:n toimintaan. Muu käyttö liittyy yleensä vierailuihin tai kokouksiin, joihin tulee osallistujia EU-instituutioista tai EU-maista.
Lippua käytetään myös Suomen lipun rinnalla ulkorajoilla olevilla rajanylityspaikoilla sekä kansainvälisillä lentoasemilla ja satamissa.
Maria-tulkinta

On väitetty, että tähtien lukumäärällä olisi yhteyksiä neitsyt Marian Ilmestyskirjan 12-tähtiseen sädekehään, joka esiintyi usein katolisessa kristillisessä taiteessa. Lipun suunnitteluun osallistunut Arsène Heitz on väittänyt Raamatun Ilmestyskirjassa kuvatun kahdentoista tähden innoittaneen häntä. Euroopan unionin edustajat ovat kieltäneet, että lipun valintaan olisi liittynyt uskonnollista tarkoitusperää tai että sellaisesta olisi oltu valitessa tietoisia.
Kuvia

Lipun suhteet.
Lippurivi Helsingin satamassa.
Euroopan neuvoston vuodesta 2013 käyttämä muunnelma.
Euromaidan Kiovassa 2013.
Aiheesta muualla

Wikimedia Commonsissa on kuvia tai muita tiedostoja aiheesta .
EU:n lipun graafiset ohjeet.
Euroopan liput
| --- | --- |
Valtiot:   Alankomaat  Albania  Andorra  Azerbaidžan  Armenia  Belgia  Bosnia ja Hertsegovina  Bulgaria  Espanja  Georgia  Islanti  Irlanti  Italia  Itävalta  Kroatia  Kreikka  Kypros  Latvia  Liechtenstein  Liettua  Luxemburg  Malta  Moldova  Monaco  Montenegro  Norja  Pohjois-Makedonia  Portugali  Puola  Ranska  Romania  Ruotsi  Saksa  San Marino  Serbia  Slovakia  Slovenia  Suomi  Sveitsi  Tanska  Tšekki  Turkki  Ukraina  Unkari  Yhdistynyt kuningaskunta Englanti  Skotlanti  Wales  Valko-Venäjä  Vatikaanivaltio  Venäjä  Viro 
Itsehallintoalueet:   Ahvenanmaa  Färsaaret  Gibraltar  Guernsey  Jersey  Mansaari 
Tunnustamattomat valtiot:   Abhasia  Artsakh  Kosovo  Transnistria  Pohjois-Kypros
Mustankorkea

| Mustankorkea Oy |
| --- | --- |

Yritysmuoto:  Osakeyhtiö
Perustettu:  1997
Toimitusjohtaja:  Esko Martikainen
Kotipaikka:  Jyväskylä
Toiminta-alue:  Jyväskylän seutu
Toimiala:  Jätehuolto
Liikevaihto:  18,3 milj.€ (2022)
Liikevoitto:  1,6 milj.€ (2022)
Henkilöstö:  54 (2022)
Tytäryhtiöt:  MKO Ympäristöpalvelut Oy
Omistaja:  Jyväskylä, Laukaa, Muurame ja Toivakka
Kotisivu:  mustankorkea.fi
Infobox OKNimi-testi OK: 
Mustankorkean jätteenkäsittelylaitos Jyväskylän Taka-Keljossa.
Mustankorkea Oy on Jyväskylän kaupungin sekä Laukaan, Muuramen ja Toivakan kuntien omistama kunnallinen jätehuoltoyhtiö Keski-Suomessa. Yhtiön tehtävänä on vastata jätehuollon käytännön toteuttamisesta eli jätteiden keräyksestä, kuljetuksesta, vastaanotosta, käsittelystä ja hyödyntämisestä sekä jäteneuvonnasta. Mustankorkean vastuulla ovat Jyvässeudun jätehuollon palvelutehtävät, kun taas jätehuollon viranomaistehtävät kuuluvat Jyväskylän seudun jätelautakunnalle ja valvontatehtävät ympäristönsuojeluviranomaisille sekä Keski-Suomen ELY-keskukselle.
Vuonna 2020 Mustankorkea Oy:n liikevaihto oli noin 18,3 miljoonaa euroa.
Historia

Mustankorkea Oy on perustettu vuonna 1997. Vuonna 1998 Mustankorkea avasi kompostointilaitoksen, joka valmistaa biojätteistä ja lietteistä multaa. Kompostointilaitos kuitenkin paloi pahasti vuonna 2016 ja kärsi vakavista vahingoista. Vuonna 2017 avattiin uusi biokaasulaitos sekä uudelleen rakennettu kompostointilaitos. Mustankorkean biokaasulaitos tuottaa biokaasua liikennepolttoaineeksi.
Mustankorkean toimitusjohtajana on vuodesta 2011 lähtien toiminut Esko Martikainen, joka siirtyi Mustankorkean toimitusjohtajaksi Sammakkokangas Oy:stä. Aiemmin Mustankorkean toimitusjohtajana toimi Veikko Tissari.
Lakiuudistuksen vuoksi Mustankorkea päätti perustaa vuonna 2020 tytäryhtiön MKO Ympäristöpalvelut Oy:n, jonka tehtävä on vastata yritysten jätteistä. MKO Ympäristöpalvelut Oy:n toimitusjohtajana toimii Antti Leppäkorpi.
Mustankorkea avasi Laukaan pienjäteaseman vuonna 2021 kotitalouksille Laukaan Kataanmäellä samalle tontille Väentuvan kanssa. Neuvottelut asiasta aloitettiin Laukaan kunnan kanssa jo vuonna 2018.
Organisaatio

Mustankorkean omistajia ovat Jyväskylän kaupunki (80 %), Laukaan kunta (12,8 %), Muuramen kunta (5,8 %) ja Toivakan kunta (1,4 %).
Vuonna 2022 Mustankorkea Oy:ssä oli 54 työntekijää ja yhtiön toimitusjohtajana toimi Esko Martikainen.
Yhtiön hallituksen puheenjohtaja aloitti vuonna 2021 Henna-Riikka Markkio (Jyväskylän kaupunki). Varapuheenjohtajana toimii Markku Lamberg (Jyväskylän kaupunki). Muita hallituksen jäseniä ovat Mikko Akselin (Jyväskylän kaupunki), Tarmo Pekonen (Laukaan kunta), Susanna Paananen (Muuramen kunta) ja Heidi Hakkarainen (Toivakan kunta). Controllerina toimii Vesa Voutilainen. Hallituksen jäsenet ovat omistajakuntiensa nimeämiä edustajia, joiden toimikausi on nelivuotinen.
Palvelut ja tuotteet

Mustankorkea Oy on vastaa yli 178 000 asukkaan päivittäisistä jätehuoltopalveluista Jyväskylässä, Laukaassa, Muuramessa ja Toivakassa. Mustankorkea huolehtii jätteiden keräyksestä, kuljetuksesta, vastaanotosta, käsittelystä ja hyödyntämisestä sekä jäteneuvonnasta. Mustankorkea tavoitti kierrätysvalmennuksellaan vuonna 2022 noin 1800 esikoululaista.
Mustankorkea vastaanottaa jätteitä jätekeskuksella ja Laukaan pienjäteasemalla sekä hyötykeräyspisteillä. Laukaan pienjäteasema aloitti toimintansa vuonna 2021. Mustankorkean lajittelupiha uudistui keväällä 2023, jolloin käyttöönotettiin uusi ajoreitti suoraan lajittelupihalle. Uudistusten tavoitteena oli nopeuttaa asiointia.
Mustankorkea jalostaa paikallisista biojätteistä liikennepolttoainetta, biokaasua, sekä multatuotteita yksityis- ja ammattilaiskäyttöön. Vuonna 2022 Mustankorkea myi multaa noin 43 600 tonnia. Biokaasuasemia on kaksi, Mustankorkean jätekeskuksen yhteydessä sekä Jyväskylän Seppälässä. Asemat palvelevat henkilöautoja sekä raskasta kalustoa. Vuonna 2022 biokaasua myytiin lähes 823 000 kiloa.
Aiheesta muualla

Yrityksen kotisivut
Rubens Barrichello

| Rubens Barrichello |
| --- | --- |
 Rubens Barrichello vuonna 2010.
Henkilötiedot
Kansalaisuus:   Brasilia
Formula 1 -ura
Aktiivivuodet:  1993–2011
Talli(t):  Jordan (1993–1996)  Stewart (1997–1999)  Ferrari (2000–2005)  Honda (2006–2008) Brawn (2009) Williams (2010–2011)
Kilpailuja:  326 (322 starttia)
Maailman­mestaruuksia:  0
Voittoja:  11
Palkintosijoja:  68
Paalupaikkoja:  14
Nopeimpia kierroksia:  17
MM-pisteitä:  658
Ensimmäinen kilpailu:  Etelä-Afrikan GP 1993
Ensimmäinen voitto:  Saksan GP 2000
Viimeinen voitto:  Italian GP 2009
Viimeinen kilpailu:  Brasilian GP 2011
Aiheesta muualla
barrichello.com.br
Rubens Gonçalves Barrichello (s. 23. toukokuuta 1972 São Paulo, São Paulo, Brasilia) on brasilialainen entinen Formula 1 -kuljettaja. Hän on saavuttanut urallaan 11 voittoa ja hänen paras sijoituksensa MM-sarjan lopputuloksissa on toinen (2002, 2004).
Ennen F1-uraansa Barrichello voitti Formula Vauxhall Lotus -mestaruuden vuonna 1990 ja Britannian Formula 3 -mestaruuden vuonna 1991.
Yksityiselämä

Barrichello on harras katolilainen. Hän oli naimisissa italialais-brasilialaisen Silvana Barrichellon (o.s. Giafonne) kanssa. He erosivat vuonna 2019.
Heillä on kaksi lasta: Eduardo (s. 23. syyskuuta 2001) ja Fernando (s. 12. syyskuuta 2005). Molemmat heidän poikansa ovat myös kilpa-autoilijoita.
Formula 1 -ura > Jordan (1993-1996)

Barrichellon ensimmäinen Formula 1 -startti oli Kyalamin radalla Etelä-Afrikan osakilpailussa 1993 Jordan-tallin autolla. Nelivuotisen Jordan-pestinsä menestyksekkäin vuosi oli 1994, jolloin hän otti uransa ensimmäisen palkintokorokesijan Tyynenmeren osakilpailussa Aidan radalla ollen kilpailun kolmas. Lisäksi Barrichello saavutti neljä neljättä sijaa ja oli MM-pisteissä kuudes 19 pisteen turvin. Samana vuonna hän otti ensimmäisen paalupaikankin Belgian Spa-Francorchamps’n radalla, mutta kauteen mahtui myös murhetta. Barrichello oli ”Imolan mustan viikonlopun” ensimmäinen uhri ajaessaan rajusti ulos perjantain vapaissa harjoituksissa. Hän selvisi hurjasta ulosajosta hengissä, mutta maanmiehensä Ayrton Sennan kuolema samana viikonloppuna oli Barrichellolle suuri henkinen isku. Barrichellolle hänen omalla ulosajollaan oli pitkäkestoiset seuraukset. Hän kärsi pitkään särystä kyljissä, jota hän tunsi esimerkiksi turvavöitä kiristettäessä. Vasta 1990-luvun lopussa hän pääsi vaivaa helpottavaan leikkaukseen.
Formula 1 -ura > Stewart (1997-1999)

Kaudelle 1997 Barrichello siirtyi entisen F1-mestarin Jackie Stewartin omistamaan Stewart-talliin. Barrichello ajoi tallissa kauteen 1999, joista viimeinen oli menestyksekkäin. Yhteensä Barrichello saavutti Stewartilla neljä palkintokoroketilaa, yhden paalupaikan ja 49 pistettä.
Formula 1 -ura > Ferrari (2000-2005)

Suurimman menestyksensä ”Rubinho” on saavuttanut Ferrarilla, jossa hän jäi kuitenkin selvästi seitsenkertaisen maailmanmestarin Michael Schumacherin varjoon. Ensimmäisen osakilpailuvoittonsa Barrichello voitti Ferrarin-avauskaudellaan 2000 Saksan GP:ssä Hockenheimin radalla. Voiton arvoa korosti se, että Barrichello lähti kilpailuun 18. lähtöruudusta. Uran ensimmäinen osakilpailuvoitto oli Barrichellolle erittäin tunteikas. Jo palkintokorokkeelle noustessa ennen kansallislaulun alkua hän purskahti itkuun ja itki koko kansallislaulun ajan. Barrichellon piti ajaa yli 100 kilpailua ennen kuin hän vihdoin saavutti voiton. Yhteensä hän on voittanut Ferrarilla yhdeksän kertaa, ollut palkintokorokkeella 61 kertaa ja ottanut paalupaikan 13 kertaa. Hän oli MM-kakkonen kausilla 2002 ja 2004 sekä kolmas kaudella 2001.
Barrichello ajoi viimeisen kilpailunsa Ferrarilla kaudella 2005, minkä jälkeen hän päätti siirtyä Hondalle. Barrichello kertoi olleensa tyytyväinen Ferrari-vuosiinsa ja valmistajien maailmanmestaruuksiin, joita hän oli mukana voittamassa, mutta sanoi seuraavaksi tähtäävänsä kuljettajien maailmanmestaruuden voittoon.
Formula 1 -ura > Honda (2006-2008)

Barrichellon siirryttyä Hondalle kiersi huhuja, joiden mukaan Barrichellon ja Hondan välinen sopimus olisi kolmivuotinen. Honda ilmoitti 19 heinäkuuta 2007, että Barrichello ja Jenson Button jatkavat tallin kuljettajina myös kaudella 2008.
Kausi 2007 oli Barrichellolle ja koko Hondalle katastrofi, sillä Rubens jäi 20. pistetilastoissa, kun hän ei saavuttanut yhtään pistettä. Kauden 2008 ensimmäisessä kilpailussa Melbournessa Barrichello saavutti kuudennen tilan ja oli lähellä korkeampiakin pistesijoja, mutta hänet hylättiin lopputuloksista. Ensimmäisiä pisteitä saatiin odottaa Monacon kilpailuun asti, jossa Barrichello sijoittui kuudenneksi ja nousi tasapisteisiin tallikaverinsa Jenson Buttonin kanssa.
Turkin GP:ssä Barrichello ohitti Riccardo Patresen ajettujen osakilpailujen määrässä. Britannian osakilpailussa Barrichello pääsi ensimmäistä kertaa sitten vuoden 2005 palkintopallille. Sateisella Silverstonen radalla ajetussa kisassa Barrichello ajoi kolmanneksi. Hän käytti täydelle sadekelille tarkoitettuja renkaita, kun muut olivat liikkeellä välikelin renkailla. Taktisen vedon ansiosta Barrichello nousi toiseksi joukon hänniltä, mutta putosi yhden sijan käytyään viimeisellä varikkokäynnillään. Tämä oli Barrichellon ainut sijoittuminen kolmen kärkeen kauden 2008 kisoissa.
Formula 1 -ura > Brawn GP (2009)

Barrichellon F1-ura joutui katkolle Hondan lopetettua kisatoimintansa kauden 2008 jälkeen. Hondan tallipäällikkönä toiminut Ross Brawn osti tallin ja nimesi sen Brawn GP:ksi. Kuljettajaparina jatkoivat Barrichello ja Jenson Button.
Kautta edeltäneissä talvitesteissä Brawn oli nopein auto. Kauden 2009 ensimmäisessä kilpailussa Australiassa Barrichello oli toinen tallin kaksoisvoittoon päättyneessä kilpailussa. Kolmessa seuraavassa kisassa Barrichello ei aivan yltänyt palkintokorokkeelle, mutta saavutti tasaisesti pisteitä. Espanjan ja Monacon GP:ssa Barrichello oli jälleen toinen tallikaveri Buttonin voittaessa molemmat kilpailut.
Britannian GP:ssä Barrichello oli ensimmäistä kertaa Jenson Buttonia nopeampi ollen kolmas. Euroopan GP:ssa Valenciassa Barrichello ajoi kauden ensimmäiseen ja uransa kymmenenteen voittoon. Voitto oli samalla sadas brasilialaisen saavuttama voitto F1 -sarjassa. Italiassa Barrichello ajoi toista kertaa voittoon Buttonin ollessa toinen.
Barrichello taisteli mestaruudesta aina kauden toiseksi viimeiseen kisaan, Brasilian GP:hen, asti. Hän lähti kilpailuun paalupaikalta, mutta putosi rengasrikon myötä pois kärkitaistosta; samalla tallikaveri Jenson Button varmisti kuljettajien maailmanmestaruuden. Kauden päättäneessä Abu Dhabin GP:ssa Barrichello ajoi neljänneksi ja varmisti kolmannen sijan maailmanmestaruustaistossa.
Brawn-tallin kanssa Barrichello oli mukana voittamassa uransa viidettä valmistajien maailmanmestaruutta. Kauden jälkeen Brawn nimettiin uuden pääomistajan mukaan Mercedes GP:ksi. Barrichello ei jatkanut enää tämän tallin kanssa.